Diari Oficial de la Generalitat Valenciana


Sumari del DOGV 8297, del 17-05-2018 (2018/4292)

RESOLUCIÓ de 17 d'abril de 2018, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova el Pla local de prevenció d'incendis forestals del terme municipal d'Orpesa.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8297

Data del DOGV
:   17-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/4292


Data del document
:   17-04-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Orpesa

RESOLUCIÓ de 17 d'abril de 2018, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova el Pla local de prevenció d'incendis forestals del terme municipal d'Orpesa. [2018/4292]  
La Llei 3/1993, de 9 de desembre, forestal de la Comunitat Valenciana, estableix en l'article 55.3 que les entitats locals amb terrenys forestals en el seu territori poden redactar plans locals de prevenció d'incendis, els quals són obligatoris per a les situades en zones d'alt risc d'incendis forestals.  
El pla local de prevenció d'incendis forestals és una peça clau en la planificació de les mesures de prevenció d'incendis forestals, que s'articula en diferents nivells, des de l'àmbit de tota la Comunitat Valenciana, fins al municipi.  
El Reglament de la Llei 3/1993, forestal de la Comunitat Valenciana, aprovat pel Decret 98/1995, del Govern Valencià, de 16 de maig de 1995, estableix en els articles 138 i 140, clarament, els continguts mínims que ha de contenir un pla local de prevenció, que són: descripció física, econòmica i sociològica del municipi, inventari i divisió en zones en funció del risc d'incendis, àrees d'especial protecció i prioritat de defensa, ordenances i normes d'aplicació municipal, inventari de mitjans propis i mobilitzables, protocol d'actuació en funció dels diferents graus d'alerta d'incendi i cartografia referent als punts anteriors.  
  
L'article 141 del Reglament de la Llei 3/1993, forestal de la Comunitat Valenciana, aprovat pel Decret 98/1995, del Govern Valencià, de 16 de maig de 1995, estableix l'òrgan competent per a la seua aprovació, a proposta de la direcció general corresponent.  
El Decret 7/2015, de 29 de juny, modificat pel Decret 10/2015, de 7 de juliol, ambdós del president de la Generalitat, així com el Decret 103/2015, de 7 de juliol, del Consell, van assignar les competències en prevenció d'incendis forestals a la Conselleria d'Agricultura, Medi Ambient, Canvi Climàtic i Desenvolupament Rural.  
El Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, en l'article 19 estableix que la Direcció General de Prevenció d'Incendis Forestals assumeix les funcions en matèria de direcció i gestió de les polítiques de prevenció d'incendis forestals de les forests o terrenys forestals de la Comunitat Valenciana.  
El Pla local de prevenció d'incendis forestals d'Orpesa (Castelló) va ser aprovat pel Ple de l'Ajuntament en sessió extraordinària, amb data 28 de setembre de 2017.  
D'acord amb l'anterior, vist que el pla compleix el que disposa la legislació vigent en la matèria i a proposta de la directora general de Prevenció d'Incendis Forestals, resolc:  
  
Primer. Aprovació del pla  
Aprovar el Pla local de prevenció d'incendis d'Orpesa (Castelló) com a directriu tècnica en la matèria en l'àmbit del municipi.  
  
El pla està estructurat en els blocs següents:  
I. Memòria  
1. Introducció  
1.1. Antecedents  
1.2. Objectius  
1.3. Aprovació del Pla local de prevenció d'incendis forestals  
1.4. Vigència del pla  
1.5. Situació del terme municipal  
1.6. Marc normatiu  
2. Descripció del municipi  
2.1. Medi físic  
2.2. Medi socioeconòmic  
3. Anàlisi de risc d'incendis  
3.1. Estudi històric d'incendis  
3.2. Risc d'incendis  
4. Prioritat de defensa  
4.1. Risc estadístic  
4.2. Demanda de protecció  
4.3. Perillositat  
4.4. Zonificació del risc  
5. Inventari de mitjans i infraestructures existents  
5.1. Inventari de mitjans propis i mobilitzables  
5.2. Protocol d'actuació en funció dels distints graus de preemergència  
5.3. Inventari d'infraestructures existents  
6. Propostes d'actuació  
6.1. Proposta de prevenció de causes  
6.2. Proposta d'infraestructures  
7. Programació econòmica i temporal  
II. Annexos  
Annex I. Pla local de cremes  
Annex II. Mitjans partícips en el pla de vigilància dependents de la conselleria competent en matèria de prevenció d'incendis forestals  
Annex Cartogràfic  
Plànol 1. Situació general  
Plànol 2. Topogràfic  
Plànol 3. Pendents  
Plànol 4. Models de combustible  
Plànol 5. Espais protegits  
Plànol 6. Forests de titularitat pública o gestió pública  
Plànol 7. Zones habitades, zones d'ús recreatiu i activitats o infraestructures de risc  
Plànol 8. Perillositat  
Plànol 9. Àrees d'especial protecció  
Plànol 10. Prioritat d'actuació  
Plànol 11. Infraestructures existents  
Plànol 12. Proposta d'actuacions I (infraestructures viàries)  
Plànol 13. Proposta d'actuacions II (àrees tallafocs)  
  
Segon. Caràcter subsidiari  
Les disposicions contingudes en el Pla local de prevenció d'incendis forestals d'Orpesa constitueixen la directriu tècnica en aquesta matèria en l'àmbit del municipi, sense perjudici del seu caràcter subsidiari en l'aplicació a les establides en la normativa general de prevenció d'incendis forestals i en el que estableix la Resolució de 12 de febrer de 2015, del conseller de Governació i Justícia, per la qual s'aprova el Pla de prevenció d'incendis forestals de la demarcació forestal de la Vall d'Alba (DOGV 7447, 03.03.2015).  
  
Tercer. Vigència del pla  
Amb caràcter general el pla té una vigència de deu anys, amb revisions parcials cada cinc anys.  
  
Quart. Modificacions del Pla local de cremes  
Es faculta la directora general de Prevenció d'Incendis Forestals perquè, en l'àmbit de les seues competències, puga aprovar modificacions posteriors de les disposicions previstes en el Pla local de cremes inclòs dins de la normativa d'aquest pla local de prevenció d'incendis forestals.  
Contra aquesta resolució, que entrarà en vigor l'endemà de la publicació en el Diari Oficial de la Generalitat Valenciana, les persones interessades poden interposar recurs contenciós administratiu en el termini de dos mesos, comptador a partir de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei reguladora de la jurisdicció contenciosa administrativa.  
Tot això sense perjudici de la interposició del recurs potestatiu de reposició davant de la consellera d'Agricultura, Medi ambient, Canvi Climàtic i Desenvolupament Rural, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 17 d'abril de 2018.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.